open-index/open-wikipedia-markdown huggingface dataset:
Middelhavslekene 2001

**Middelhavslekene 2001** var de fjortende middelhavslekene og ble arrangert i Tunis i Tunisia i perioden 2. til 15. september 2001. De var femtiårsjubileum for lekene, de første lekene ble arrangert i Alexandria i Egypt i 1951. Det var andre gangen lekene ble holdt i Tunis forrige gangen var i 1967. 

I lekene i 2001 deltok 2 991 utøvere hvorav 1 019 kvinner fra tjuetre nasjoner i tjueto sporter. Frankrike ble beste nasjon med førti gullmedaljer foran Italia med trettiåtte.

## Medaljer

## Deltakende nasjoner
Det var 23 nasjoner som deltok i lekene i 2001. Antall utøvere; 1 972 menn, 1 019 kvinner, totalt 2 991. (menn/kvinner/totalt)
Total 1972 1019 2991

* (26/ 16/ 42)
* (125/ 30/ 155)
* (125/ 30/ 155) 
* (24/ 2/ 26) 
* (51/ 18/ 69)
* (190/ 113/ 303)
* (199/ 139/ 338)
* (201/ 128/ 329
* (13/ 7/ 20)
* (91/ 52/ 143)
* (94/ 40/ 134)
* (50/ 16/ 66)
* (33/ 26/ 59)
* (33/ 0/ 33)
* (12/ 4/ 16)
* (90/ 27/ 117)
* (11/ 2/ 13)
* (38/ 13/ 51)
* (84/ 49/ 133)
* (172/ 129/ 301)
* (74/ 2/ 76)
* (194/ 109/ 303)
* (167/ 94/ 261)

## Idretter

* Basketball 
* Bordtennis
* Boksing 
* Bowls
* Bryting 
* Fekting
* Fotball 
* Friidrett
* Golf
* Håndball 
* Judo
* Karate
* Roing
* Seiling
* Skyting
* Svømming 
* Sykling
* Tennis 
* Turn 
* Vannpolo 
* Vektløfting 
* Volleyball 

## Eksterne lenker
* 
* Officiële website Internationaal Comité van de Middellandse Zeespelen
* Onderdelen en uitslagen
Management Information Base

En **Management Information Base** (**MIB**) er en formell beskrivelse av de variabler som kan håndteres via Simple Network Management Protocol (SNMP). Variablene defineres blant annet basert på datatype, og hvorvidt de er lesbare, eller les- og skrivbare. Syntaksen i en MIB baseres på ASN.1. Det finnes flere standardiserte MIB-definisjoner. En standard beskrives i en RFC. Et eksempel på en standardisert MIB-definisjon er RFC1213, som definerer en MIB for TCP/IP-baserte nettverk.
ASN.1

**ASN.1**, *Abstract Syntax Notation One* er et standardisert, formelt språk, (ISO-IEC 8824) som brukes for å representere data på en implementasjonsuavhengig måte. Dette muliggjør deling av informasjon mellom ulike applikasjoner, som for eksempel SNMP.

## Eksterne lenker
* ASN.1 Consortium
* ASN.1 Informasjonsside
Fedora 23

**Fedora 23** er den 23. versjonen av operativsystemet og Linux-distribusjonen Fedora. Distribusjonen er utviklet av Fedora Project og er sponset av Red Hat. Versjonen er uten kodenavn, Denne versjonen har heller intet kodenavn og ble lansert 3. november 2015. Beta-utgaven ble lansert 22. september 2015. Med en vedlikeholdsperiode på rundt 13 måneder for hver versjon, kan man anta at denne varer til desember 2016.

Primært støttes det tre datamaskinarkitekturer. Den første er 32-biter x86-32. I likhet med andre utgaver av Fedora siden versjon 12, krever Fedora 23 minst Pentium Pro; dette er gjort for å kunne dra nytte av de treveis superskalære egenskapene ved sjette generasjon x86 (to heltalls- og en desimaltallsinstruksjon per klokkepuls).

Den andre er 64-biter x86-64. Fedora 23 har støtte for instruksjonene i nesten samtlige generasjoner av denne arkitekturen, inkludert «Skylake»-utgaven av Intel Core i7 (6. generasjon).

Den tredje arkitekturen er 64-biter RISC AArch64. Støtte for denne arkitekturen ble tilføyd allerede i versjon 20 av Fedora.

Systemkravene til en installasjon på x86-64 er 1 Gb hovedminne, 10 Gb ledig harddiskplass og en mikroprosessor på 1&nbsp;GHz eller høyere.

## Referanser
Sørenga

**Sørenga** kan vise til:
* Sørenga (historisk område) - Oslo
* Sørenga (strøk) - Oslo
* Sørenga (Trondheim) - vei på Nardo i Trondheim
* Sørenga (Øvre Eiker) - vei i Vestfossen

;Se også:
* Sørenga sjøbad
* Skipsfunnene i Sørenga
Friidrett under Middelhavslekene 1997

**Friidrett under Middelhavslekene 1997**. Friidrett var en av flere sporter under de trettende middelhavslekene som ble arrangert i Bari i Italia i perioden 13. til 25. juni 1997. Det var trettende gangen som friidrett var med på programmet under middelhavslekene. Det var førtitre øvelser, tjuetre for menn og tjue for kvinner. Italia ble beste nasjon med tolv gullmedaljer foran Frankrike med ti.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Loenga

**Loenga** er et  område sør i dagens Gamlebyen i Oslo, ifølge Oslo byleksikon: «området mellom Alnas (Loelvas) gamle utløp i Bjørvika og Mosseveien, sør for Sørenga og Saxegaardsgata.» På Loenga ligger i dag godsterminalen Loenga stasjon og en mengde jernbanespor. Godssporet Loenga-Alnabrulinjen strekker seg fra Loenga til godsterminalen på Alnabru.  

I middelalderen lå området like uttafor byen. Her hadde Håkon V Magnusson sitt teglverk. Teglverkets teglovn ble gravd ut i 1904. Ellers ble her i 2013 funnet en laftet brønn som kan være fra 1500/1600-tallet. 

Navnet Loenga er relativt nytt. Det kommer av Alnaelva, som i skriftlige kilder fra 1613 og oppover ble omtalt som *Loen*, eventuelt *Loelven* eller *Loelva*. I 1922 ble Loelvas nedre løp (fra Kværner til Bjørvika) flyttet til en nybygd kulvert gjennom Ekebergåsen. Det nye utløpet var ved Kongshavn. Det opprinnelige elveløpet ble gjenfylt av jord, masser og jernbaneskinner. Dette er grunnen til at det siden 1920-tallet har vært vanskelig å skille Loenga fra Sørenga, noe som i praksis innebærer at de to navnene har blitt og blir brukt om hverandre.

I 2013 gjorde Oslo bystyre prinsippvedtak om å gjenåpne Alnaelva fra Lodalen  til Middelalderparken innen 2020. I så fall vil Sørenga og Loenga igjen bli to tydelig adskilte områder.

## Referanser
Julekongen – Full rustning

***Julekongen – Full rustning*** er en norsk familie-, eventyr- og fantasyfilm fra 2015. Filmen er regissert av Thale Persen, skrevet av Lars Gudmestad og Harald Rosenløw-Eeg, og har Vetle Qvenild Werring, Emma Rebecca Storvik, Stella Stenman, Bjarte Tjøstheim, Tone Mostraum, Kyrre Hellum og Herborg Kråkevik i hovedrollene.

Den er en oppfølger til TV-serien *[[Julekongen]]*, som gikk på NRK i 2012.

Den ble sett av 271 000 på kino.

## Handling
Det har gått tre år siden Eiril ble tvunget til å stenge portalen mellom vår verden og Ridderdalen for å holde kongeriket fritt for ondskap, og dermed skilte hun også seg selv og bestevennen Kevin, som hun gjenopprettet julen i Ridderdalen sammen med. Nå er det jul igjen, og en ulykkelig Kevin jobber fremdeles hardt for å finne en ny portal til Ridderdalen, mens Eiril - som i mellomtiden har blitt dronning i kongeriket der Kevin fremdeles er hyllet av folket og kjent som *Julekongen* - fortsatt er like utrøstelig, og Kevins lillesøster Mira jobber med å legge prinsessedrømmen bak seg. Foreldrene sliter økonomisk og krangler med hverandre, og det er ikke gode tider for familien Gran, som kanskje må avlyse enda en julefeiring.

Men så snubler den onde trollmannen Snerk over en svært kraftfull magisk rustning, og nå trenger han bare den magiske snøhansken for å gjøre den komplett. Dermed blir Eiril tvunget til å flykte - og hun åpner tilfeldigvis portalen igjen, og ender opp i koma på sykehus på Kevins hjemsted Sølvskogen. Snerk tar over tronen, og ondskapen hersker dermed nok en gang. Dette sender etterhvert Kevin og Mira på en farefull reise inn i Ridderdalen for å redde kongeriket fra Snerks onde hender ved å ta rustningen fra ham og gjenopprette både julen, Eirils trone og familietrivselen.

## Rolleliste
* Vetle Qvenild Werring som Kevin
* Emma Rebecca Storvik som dronning Eiril
* Stella Stenman som Mira
* Bjarte Tjøstheim som Anton og Roy
* Tone Mostraum som Sara
* Kyrre Hellum som Snerk
* Herborg Kråkevik som Iris
* Kalle Hennie som Lat
* André Eriksen som Lut
* Nils Jørgen Kaalstad som gårdseier
* Elyas Mohammed Salim som Fnugg
* Maria Brandshaug som Mugg
* Simon Lay som Nick
* Oliver Eidem Nyeng som Aks
* Emelie Alsaker som Isabel
* Silje Marie Korsnes som Miranda
* John Eckhoff som budbringer

## Referanser


## Eksterne lenker
*
Andrea Anastasi

**Andrea Anastasi** (født 8. oktober 1960) er en italiensk tidligere volleyballspiller.

## Referanser


## Eksterne lenker
*
Torgeir Standal

**Torgeir Hovden Standal** (født 23. juli 1990) er en eksperimentell norsk jazzgitarist kjent fra mange sammenhenger på Sunnmøre, men først og fremst fra samarbeidet med Natalie Sandtorv i The Jist.

## Biografi
Standall vokste opp i Ørsta, men flyttet til Oslo i 2011. Det tok ikke lang tid før han møtte Natalie Sandtorv og de startet duoen The Jist. Her står møtet mellom vokal og gitar i sentrum og etter to års samarbeid med en mengde opptredener, gav de ut sitt selvtitulerte debutalbum (2014). Albumet ble splt inn i Bergen, og John Hegre kjent fra Jazzkammer, styrte miksing og mastering.

I 2014 gjennomførte The Jist en stor turne der de blant annet spilte en konsert på Madame Claude, Berlin. I 2015 fikk de en strålende mottagelse på Match & Fuse Festival i Warszawa og spilte også i Torino. Standal er også aktiv på lokale scener med prosjekter som tributbandet Wild Things Run Fast, som spiller musikk av Joni Mitchell sammen med musikere som Siril Malmedal Hauge (vokal), Olav Opsvik (piano), Martin Morland (bass) og Henrik Lødøen (trommer).

## Diskograpfi
*2014: *The Jist* (Va Fongool)

## Referanser


## Eksterne lenker
* 
* The Jist @ Experimontag, Madame Claude, Berlin 27/10/14 2 on YouTube
Polarsildre

**Polarsildre** (*Saxifraga hyperborea*) er en flerårig urt i sildrefamilien.

Den er lav, som regel 6–10&nbsp;cm høy, og vokser i glisne tuer. Den er nært beslektet med bekkesildre, men har ikke underjordiske utløpere. De nedre bladene har 3–5 fliker. Blomsterstengelen er håret med noen få blad uten fliker. Blomstene er hvite og har av og til en purpur flekk ved basis av kronbladet; de sitter enkeltvis eller noen få sammen i en kvast. Planten vokser på våt tundra, for eksempel langs bekker og havstrender, ved snøleier og på steder med skygge.

Arten er sirkumpolart utbredt i Arktis. Lignende planter i østsibirske og nordamerikanske fjellstrøk sørover til Sierra Nevada i California er ofte blitt betraktet som en annen art, *Saxifraga flexuosa*, men regnes nå til *S. hyperborea*. I Europa vokser polarsildre kun på Svalbard og i de arktiske delene av Russland.

## Litteratur
* 
* 
* 

## Eksterne lenker
* 
* Svalbards flora - ''Saxifraga hyperborea''
Narsissistisk ledelse

**Narsissistisk ledelse** er en type destruktiv lederstil hvor leder har et overdrevent behov for oppmerksomhet og bekreftelse. Lederen er opptatt av dominans, status, anerkjennelse, makt og beundring, og mangler evnen til å relatere seg til andre. I tillegg til å ha en overdreven selvtillit er de også ekstremt ambisiøse og har et sterkt ønske om å konkurrere. 

Av positive trekk har narsissistiske ledere ofte en klar visjon, i tillegg til å være ekstroverte og karismatiske. De har en tendens til å generere et stort antall tilhengere, og er også svært avhengige av tilhengerne. Personer med narsissistisk personlighet tar ofte ledelsen i grupper og har større sannsynlighet for å bli ledere. Studier har derimot funnet at når de først har oppnådd denne makten, så utfører de ikke lederrollen noe bedre enn andre.

Narsissistiske ledere er følsomme for kritikk, dårlige til å lytte, de mangler empati og misliker å bli veiledet. Denne gruppen ledere er svært destruktive overfor sine medarbeidere og minner om det mer folkelige begrepet «psykopaten på jobb». Mange ofre for mobbing, eller personer som er involvert i konflikter på arbeidsplassen, beskriver sin motstander med dette begrepet. Denne lederstilen vil i mange situasjoner stå i sterk kontrast til det å ivareta medarbeiderne og organisasjonens behov. Flere studier har funnet at narsissistiske ledere har en tendens til å ta flyktige og risikofylte beslutninger og kan være ineffektive som ledere. Selv om de ofte søker lederrollen er det ikke funnet en direkte sammenheng mellom denne lederstilen og en leders suksess. De gjør det vanligvis bra på kort sikt og når de møter mennesker for første gang. Men det gode førsteinntrykket faller raskt fra hverandre ettersom motparten innser at de ikke er så flinke og smarte som de gir uttrykk for.

Det er viktig å ikke forveksle en narsissistisk lederstil med det å ha høy selvtillit. En person med høy selvtillit er selvsikker og sjarmerende, men de har også en omsorgsfull side og ønsker å utvikle en nær relasjon med sine medarbeidere. Narsissistiske ledere derimot har et oppblåst syn på egne talenter og evner og tenker mest på seg selv og egen vinning.
## Referanser
Vannpolo under Middelhavslekene 2001

**Vannpolo under Middelhavslekene 2001**. Vannpolo var en av flere sporter under de fjortende middelhavslekene som ble arrangert i Tunis i Tunisia i perioden 2. til 15. september 2001. Det var fjortende gangen som vannpolo var med på programmet under middelhavslekene. Det var kun en vannpoloturnering for menn.

## Medaljer

## Medaljevinnerne

## Referanser



## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Stol på meg, elskede

***Stol på meg, elskede*** (originaltittel: **) er en svensk filmkomedie fra 1961, regissert og produsert av Sven Lindberg. Lindberg har også en større rolle i filmen og for øvrig medvirker blant andre Maj-Britt Nilsson, Lena Söderblom og Jarl Kulle.

## Handling
Anna, Karl, Ulla og Fredrik gjør en utflukt på landet som blir meget mislykket da Ulla og Fredrik avskyr hverandre. Karl låser senere inn begge to i et soverom, hvor de tilbringer natten sammen. Alt løser seg for samtlige innblandede.

## Rolleliste
*Maj-Britt Nilsson – *Ulla Hall, journalist*
*Jarl Kulle – *Karl Särner*
*Sven Lindberg – *Fredrik Särner, Karls bror, advokat*
*Lena Söderblom – *Anna Björk, fotomodell, Karls forlovede*
*Lena Granhagen – *Gittan*
*Herman Ahlsell – *Hans, utenlandskorrespondent*
*Helena Reuterblad – *Bibban*
*Ragnar Arvedson – *Hovmesteren*
*Margaretha Krook – *Fru Nilsson
*[[Elna Gistedt]] – *Fröken Larsson
*Eivor Landström – *Hustruen i rettssaken*
*Nils Fritz – *Mannen i rettssaken*
*Märta Dorff – *Vertshusvertinne*
*Lars Kåge – *Sangeren på restauranten*
*Solveig Ternström – *Venninne til Fredrik*
*Anita Lindohf – *Venninne til Fredrik*
*Helena Fernell – *Venninne til Fredrik*
*Barbro Hiort af Ornäs – *En kvinnelig rådmann*
*Ann-Marie Gummesson – *Kontorjente*
*Susan Gumprecht – *Kontorjente*
*Olof Huddén – *Regissøren*
*Sune Mangs – *Fotografen*
*Bengt Eklund – *Redaktøren*
*Berndt Westerberg – *Intervjuofferet*

## Referanser


## Eksterne lenker
*
Det er meg han har vært hos

***Det er meg han har vært hos*** (originaltittel: **) er en svensk dramafilm fra 1963, i regi av Arne Mattsson, etter et manus av Elsa Prawitz. Som litterært forelegg hadde hun Eva Seebergs roman *Det er meg han har vært hos*, som utkom i Norge i 1952. Den utkom på svensk i 1953.

Den svenske premieren fant sted på kinoen *Sergel* i Stockholm i 1963.

## Handling
Li og Hans er arbeidskamerater på et reklamebyrå. Til tross for at Hans er gift innleder de et forhold. Li håper at Hans skal fortelle alt til sin hustru og forlate henne for Li. Hans har vanskelig for å bestemme seg.

## Rolleliste (i utvalg)
*Elsa Prawitz - *Li Berg, reklametegner* 
*Per Oscarsson - *Hans Treve, reklametegner* 
*Hans Wahlgren - *Rolf* 
*Karl-Arne Holmsten - *Direktör Lindgren* 
*Inga Landgré - *Greta Treve* 
*Britta Pettersson - *Rolfs forlovede* 
*Olof Thunberg - *En bekjent av Hans* 
*Marianne Karlbeck - *En dame i hans selskap* 
*Erik Hell - *Den berusede mannen* 
*Curt Ericson - *En politimann* 
*Britt Ekland - *Arbeidskamerat til Li Berg* 
*Jessie Flaws - *Arbeidskamerat til Li Berg* 
*Annicka Kronberg - *Arbeidskamerat til Li Berg*

## Referanser


## Eksterne lenker
*
Guardians of the Galaxy Vol. 2

***Guardians of the Galaxy Vol. 2*** er en amerikansk sci-fi-/action-/eventyrfilm fra 2017, regissert av James Gunn, med Chris Pratt, Zoe Saldana, Dave Bautista, Bradley Cooper, Vin Diesel og Michael Rooker i hovedrollene.

Filmen er den andre i rekken av *Guardians of the Galaxy*-filmer, og en oppfølger til *[[Guardians of the Galaxy (film)|Guardians of the Galaxy]]* fra 2014.

Filmen hadde premiere på kino 5. mai 2017 i USA.

## Handling
I 2014 er Peter Quill, leiemorderen Gamora, Drax, en vaskebjørn ved navn Rocket og Baby Groot kjent som Guardians of the Galaxy. Ayesha ber Guardians beskytte verdifulle batterier fra Abilisk, et inter-dimensjonalt monster. Etter at Rocket stjeler batteriene for seg selv, blir Guardians sitt skip angrepet med droner. Dronene blir ødelagt av en mystisk figur, men skipet med The Guardians krasj-lander på en nærliggende planet.

På denne planeten avslører den mystiske figuren seg som Quills far, Ego, og han inviterer Quill, Gamora og Drax til hans egen hjem-planet. Rocket og Groot blir igjen for å forsøke å reparere romskipet deres, og beskytte Gamora's søster Nebula. I mellomtiden ønsker Ayesha å ansette Yondu Udonta og mannskapet hans, som tidligere ble forvist fra et større Ravager-samfunn på grunn av handel med barn, for å ta igjen The Guardians.

## Medvirkende

* Chris Pratt i rollen som Peter Quill/Star-Lord
* Zoe Saldana i rollen som Gamora
* Dave Bautista i rollen som Drax the Destroyer
* Bradley Cooper i rollen som Rocket Raccoon (stemme)
* Vin Diesel i rollen som Groot (stemme)
* Benicio del Toro i rollen som Taneleer Tivan/The Collector

## Referanser


## Eksterne lenker
*
Tramplin Avangard

**Tramplin Avangard** (ukrainsk: *трамплина Авангард*) er et skihoppanlegg i Vorokhta i Ukraina. Det består av fire hoppbakker med størrelse K90, K75, K45 og K20. Anlegget, som er utstyrt med plastmatter slik at det også kan brukes i sommerhalvåret, ble bygd i 1955 og ombygd i 1973. Avangard har hatt nasjonale mesterskap samt internasjonale renn, hovedsakelig med deltakelse fra (de tidligere) sovjetrepublikkene og andre østblokkland, men aldri renn i FIS-regi. Anlegget er Ukrainas viktigste senter for skihopping og kombinert, men bærer i dag (2015) preg av manglende vedlikehold. 90-metersbakkene i Vorokhta og Tysovets er landets største eksisterende hoppbakker.

Bakkerekord i K90-bakken er 106 meter, satt av Emil Muliukov (Russland) 19. august 2007. I K75-bakken er rekorden 81 meter, satt av Volodymyr Veredyuk (Ukraina) i det ukrainske mesterskapet 10. mars 2013.

## Kilder
* Skisprungschanzen-Archiv: Vorokhta (besøkt 7. november 2015)
* Julija Syparenko: Кубок Карпат: традиції та майбутнє літаючих лижників (21. august 2007, besøkt 7. november 2015)

## Eksterne lenker
* 
* Alexey_ap: Ворохта. Соревнования по прыжкам с трамплина. 1968 год. (blogginnlegg med bilder fra 1968, 12. februar 2013)
Digital differential analyzer

**Digital differential analyzer** (**DDA**) er innen datagrafikk et stykke maskinvare eller programvare for å lineær-interpolere variabler over et interval mellom et start- og sluttpunkt. DDA brukes for å rasterisere linjer, triangler og polygoner. I sin enkleste form vil DDA-algoritmen virke ved å interpolere verdier i intervallet ved å regne ut for følgende ligninger for hver xi: xi =  xi−1+1/m, yi =  yi−1 + m, hvor Δx = xend − xstart og  Δy = yend − ystart og m = Δy/Δx.

## Ytelse
DDA-algoritmen kan implementeres ved bruk av enten flyttalls- eller heltallsaritmetikk. Flyttallsmetoden krever en addisjon- og en avrundingsoperasjon per interpolerte verdi (for eksempel koordinatene x og y, dybde, fargekomponent og så videre) og resultat. Denne metoden er bare effektiv når en FPU med raske addisjons- og avrundingsoperasjoner er tilgjengelig.

Ved bruk av heltallsaritmetikk og et fast antall siffer etter komma, kreves to addisjoner per syklus. Hvis tallet bak komma blir mer enn én, kreves en ekstra addisjon og subtraksjon. Sannsynligheten for at dette skjer er proporsjonal med raten til m i de interpolerte start- og sluttverdiene.

DDA passer bra for å bli implementert i maskinvaren, og kan benytte seg av parallellutførelse (pipelining) for å maksimere ytelsen.

Helningen til linja *m* kan beskrives på følgende måte:
: m = \frac{y_{end} -y_{start}}{x_{end}-x_{start}}

## Algoritmen
DDA starter med å regne ut dy og dx, og velger den minste av disse til fortsettelsen. Linja blir så regnet ut for hver heltallsverdi mellom start- og sluttpunktet langs enten x- eller y-aksen. Den utregnede verdien i hvert punkt blir så rundet til nærmeste heltall for den andre koordinaten.

Gitt en linje med positiv helning på mindre enn en, vil man regne ut y-verdier for hver x (dx=1) slik som
: y_{k+1} = y_k + m
Hvor k er en heltallsverdi som starter fra 0, for det første punktet, og øker med én til sluttpunktet er nådd. y-verdien rundes så av til nærmeste heltall for å få en nøyaktig pixelverdi på skjermen.

For linjer med helning høyere enn én, bytter man om på x og y, det vil si at man regner ut x-verdier og bruker dy=1
: x_{k+1} = x_k + \frac{1}{m}
Liknende kalkulasjoner gjøres for å regne ut pikselverdier langs en linje med negativ helning.

## Se også
* Bresenhams linjealgoritme som er en algoritme for å tegne linjer.
* Xiaolin Wus linjealgoritme som er en algoritme for anti-aliasing

## Kilder
* Alan Watt: *3D Computer Graphics*, 3rd edition 2000, p.&nbsp;184 (Rasterizing edges). ISBN 0-201-39855-9
Salzwelten

**Salzwelten**, er en fellesbetegnelse for tre saltgruver ved Salzburg i Østerrike som er åpne for publikum. 
I området er det dypt nede i fjellet utvunnet salt i flere tusen år. 

Salt er også blitt kalt det hvite gull. De tre stedene hvor det ble utvunnet salt er Hallein 
Bad Dürrnberg ved Salzburg, Hallstatt og Altaussee. For skandinaviske turister er saltgruven i Hallein den mest kjendte.

Saltgruven i Bad Dürrnberg/Salzburg het tidligere Dürrnberg eller "Salzbergwerk Hallein"

Tidligere, på 1950-tallet fikk turister som besøkte gruvene utlevert beskyttelsestøy, svart overtrekksdrakt og svart kalott. I den senere år, en stor lærlapp over baken, lik den gruvearbeiderne brukte. Turistene ble transportert inn i gruvene med et minetog, 400 m inn i gruven. På den lærlappen turistene fikk utlevert skulle de skli ned en lang renne.
## Kilder
* Salzwelten Østrig
Presten (stumfilm)

***Presten*** (svensk: **) er en svensk stumfilm fra 1914, i regi av Victor Sjöström. Manuskriptet var skrevet av norske Peter Lykke-Seest. 

*Presten* hadde premiere 16. januar 1914 på kinoen *Röda Kvarn* i Stockholm. Den ble filmet i Svenska Biografteaterns studio på Lidingö med utendørsscener formodentlig fra stockholmstraktene. 

## Rolleliste
* Egil Eide - *Prest* 
* Clara Pontoppidan - *Maria, husmannsjente* 
* William Larsson - *Hennes far, husmann* 
* Richard Lund - *Godseier* 
* Justus Hagman - *Eldre prest* 
* Carlo Wieth - *Frans* 
* Karin Alexandersson   
* Jenny Tschernichin-Larsson   
* Victor Arfvidson   
* Anders Bengtsson   
* Anna Thorell   
* Anna Bodén   
* Carl Borin   
* Hedvig Nenzén

## Referanser


## Eksterne lenker
*
Kommandørens Døtre (film)

***Kommandørens Døtre*** er en dansk stumfilm fra 1912, regissert av Leo Tscherning, fritt etter Jonas Lies roman, *[[Kommandørens døtre]]*, fra 1886. 

## Rolleliste
* Clara Wieth - *Marthe, kommandørens datter*
* Carlo Wieth - *Jan Børresen, kommandørens nevø* 
* Augusta Blad
* Maja Bjerre-Lind
* Frederik Jacobsen - *Lege* 
* Cajus Bruun
* Marie Dinesen - *Stuepike*
* Lily Frederiksen 
* Alma Hinding
* Ella Sprange 
* Doris Langkilde
* Maggi Zinn

## Referanser


## Eksterne lenker
*
Meg Whitman

**Margaret Cushing «Meg» Whitman** (født 4. august 1956) er en amerikansk forretningskvinne. Hun er konsernsjef i Hewlett Packard Enterprise og styreleder i HP Inc. Hun har en grad i økonomi fra Princeton University og en grad i forretningsledelse (MBA) fra Harvard Business School.

## Referanser
Håndball under Middelhavslekene 2001

**Håndball under Middelhavslekene 2001**. Håndball var en av flere sporter under de fjortende middelhavslekene som ble arrangert i Tunis i Tunisia i perioden 2. til 15. september 2001. Det var niende gangen som håndball var med på programmet under middelhavslekene. Det var to turneringer, en for menn og en for kvinner. Frankrike vant dameturneringen og mennenes turnering ble vunnet av Kroatia.

## Medaljer


## Medaljevinnerne
### Menn

### Kvinner

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Krybskytten

***Krybskytten*** (svensk: **)  er en svensk stumfilm fra 1914 i regi av Victor Sjöström og med John Ekman, Doris Nelson og Richard Lund i hovedrollene. Norske Ragnhild Ovenberg Lyche spiller en ikke identifisert rolle. Manuset ble skrevet av norske Peter Lykke-Seest, som på denne tiden skrev en mengde originalmanuskripter for AB Svenska Biografteatern.

## Innspillingsfakta
Den var den første av Sjöströms filmer til å bli spilt inn utenfor Stockholm, trolig i Älvkarleö i Norduppland i juni 1913. Meget lite av filmen ble spilt inn i studio.

## Handling
«Tattar-Johan» og hans søster Elsa bor langt inne i skogen. Johan livnærer de begge gjennom tyvskytte, mens Elsa iblant går ned til byen for å handle. Bygdens skogvokter forelsker seg i Elsa, som også begynner å falle for ham, og de går på dans sammen. Deres dans avbrytes imidlertid av en bonde som har avslørt Johan med tyvskytte.

Skogvokteren begir seg i vei for å arrestere den skyldige, og Elsa følger etter. Mennene havner i et heftig slagsmål, men Johan klarer å slite seg løs og flykter til den gamle mølla. Han lykkes deretter å stenge inne skogvokteren i mølla og åpner damlukene, slik at vann strømmer inn.

Da kommer Elsa til mølla. Nå slåss søsknene med hverandre, og kampen slutter med at begge havner i vannet. Johan dras ned og drukner, men Elsa kommer i land og lykkes i siste stund å redde sin elskede.

## Anmeldelser
To anmelelser av stockholmsaviser har blitt funnet. I *[[Aftonbladet]]* kalte man Sjöströms regi *«beundringsverdig»*, mens *[[Social-Demokraten]]* likte det *«naturskjønne Älvkarleby»* og syntes at filmen var *«ytterst spennende»*. *[[Sydsvenska Dagbladet]]* mente att striden i mølla var særskilt spennende og nevnte også *«det naturskjønne Älfkarleö»* samt den utmerkede fotograferingen.

## Rolleliste
* John Ekman – Tattar-Johan
* Doris Nelson – Tattar-Elsa, Tattar-Johans søster
* Richard Lund – Skogvokter
* Emmy Elffors – Ikke identifisert rolle
* Ragnhild Ovenberg Lyche – Ikke identifisert rolle

## Referanser


## Eksterne lenker
*
Orda (gruppe)

**Orda** (kasakhisk: Орда) er en kasakhisk guttegruppe fra Astana som består av de to brødrene Erbolat og Esbolat Bedelxan, Dastan Orazbekov og Nürlan Alymbekov. Orda startet som en teatergruppe med brødrene Bedelxan og brødrene Orazbekov, med sine første offentlige musikkfremføringer den 9. mai 2000. I 2002 forlot bandet teateret og ga ut *Kesj meni*.

I 2003 lagde Orda musikk for Ösbekfilm i Tasjkent, og i 2004 åpnet de et privat studio hvor de skrev sanger til deres første album. I 2012 spilte medlemmene roller i den kasakhiske musikalske melodramatiske komedien «Forbudt dans», som var regissert av Esbolat Bedelxan.

I 2015 deltok Orda i Kasakhstans nasjonale finale før Tyrkvisjonens sangkonkurranse i Istanbul, som de vant med melodien «Olaj emes». I den internasjonale finalen oppnådde gruppa en andreplass.

## Utgitte sanger (utvalg)

*2015: «Olaj emes» («Олай емес»)
*2015: «Alyp ket» («Алып кет»)
*2013: «Zjawap ber» («Жауап Бер»)
*2012: «Ğasjtsjyqyng ba» («Ғащықсың ба»)
*2007: «Qïly zaman» («Қилы заман»)
*2007: «Jam on»
*2002: «Kesj meni» («Кеш мені»)

## Referanser
Livets konflikter

***Livets konflikter*** er et svensk stumfilm fra 1913 i regi av Victor Sjöström og Mauritz Stiller. I begynnelsen var det tenkt at Stiller skulle regissere hele filmen, men på grunn av sykdom overtok Sjöström oppdraget. Manuskriptet ble skrevet av nordmannen Peter Lykke-Seest.

Innspillingen av filmen skjedde på sensommeren 1913 på AB Svenska Biografteaterns studio på Lidingö. Filmen er trolig gått tapt.

Da filmen ble vist på kinoen *Röda Kvarn* i Stockholm ble den akkompagnert av musikk framført av Röda Kvarns orkester med Gustav Erbs som arrangør og orkesterleder.

## Handling
Det har gått tredve år siden Otto Berners og Charles von Bartons vennskap ble brutt på grunn av at Berner har forfalsket et navnetrekk. De er begge nå politisk aktive og det drar i hop seg til en konfrontasjon hvor de står på hver sin side. Von Bartons sønn Berchthold har pådratt seg en stor spillegjeld og reddes av sin søster Lila, som selger sine juveler for å kunne betale. Noen dager senere er han imidlertid igjen skyldsatt. Lila er forelsket i Carsten Berner og har ikke fortalt om dette til sin far. Når han får vite dette forbyr han videre omgang dem imellom.

Berner står i begrep for å erstatte von Barton som regjeringssjef og sistnevnte spiller da ut sitt trumfkort: Han ringer avisene og forteller om hendelsen for tredve år siden. Samtidig har von Bartons sønn utøket sin spillegjeld og for å kunne betale den forfalsker han sin fars navnetrekk. Den private pengeutlåneren, samme man som tredve år tidligere, oppdager dette og går til von Barton. Von Barton innser hva han har gjort og stopper avisopplaget. Han har mistet sin sønn, men vil ikke miste sin datter og sin forhenværende venn. Han går til Berner og foreslår at de skal bli venner igjen.

## Mottagelse
Ingen svensk avis anmeldte filmen umiddelbart etter premieren premieren. *[[Aftonbladet]]* kalte filmen *«noe svulstig i sitt innhold»*, men berømmet skuespillernes og regissørenes innsats. *[[Nya Dagligt Allehanda]]* berømmet i sin anmeldelse særskilt Sjöström og skrev att han *«gir oss ett nytt bevis på sin skikkelighet som karaktersskuespiller og regissør»*. *[[Afton-Tidningen]]* berømmet likeledes Sjöström og også skuespilleren Nils Arehn. I Göteborg ble filmen kun anmeldt av *[[Göteborgs Morgonpost]]*, som i en kortfattet anmeldelse skrev att Sjöström gav *«bevis på en kolossalt oppblåst mimikk»* og at Greta Pfeil *«glinset»*. I Malmö berømmet avisen *[[Arbetet]]*, med visse reservasjoner, Sjöström for dennes regi.

## Rolleliste
* Nils Arehn – Charles von Barton, greve, politiker 
* Jenny Tschernichin-Larsson – Hans hustru 
* Richard Lund – Berchtold, deres sønn 
* Greta Pfeil – Lila, deres datter 
* Victor Sjöström – Otto Berner 
* Ivar Kåge – Carsten Berner, hans sønn 
* Carl Barcklind – Spiller på spilleklubben   
* Olof Ås – Spiller på spilleklubben   
* William Larsson – Spiller på spilleklubben

## Referanser


## Eksterne lenker
*
Boksing under Middelhavslekene 2001

**Boksing under Middelhavslekene 2001**. Boksing var en av flere sporter under de fjortende middelhavslekene som ble arrangert i Tunis i Tunisia i perioden 2. til 15. september 2001. Det var fjortende gangen som boksing var med på programmet under middelhavslekene. Det ble konkurrert i tolv vektklasser, kun menn. Alle tapende semifinalister fikk bronsemedaljer Tyrkia ble beste nasjon med fire gullmedaljer foran Tunisia med tre.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Smuglerne (stumfilm)

***Smuglerne*** (svensk: **) er en svensk stumfilm fra 1913, i regi av Mauritz Stiller. Manuskriptet var skrevet av norske Peter Lykke-Seest. Som litterært forelegg hadde han Emilie Flygare-Carléns roman *Rosen på Tistelön*, som ble utgitt i 1842.

Premieren fant sted 6. oktober 1913 i Sverige.

## Handling
Sønnen til en fattig fisker og datteren til en velstående huseier blir forelsket i hverandre. Men de møter en rekke hindringer, før de kan være sammen.

Deres lykke møter også innvendinger fra faren hennes, som har til hensikt å forhindre kjærestenes forhold permanent.

## Rolleliste (i utvalg)
* Carlo Wieth som *Benjamin Green, fiskersønn*
* Clara Pontoppidan som *Eleonore Renskiöld* 
* Emil Bergendorff som *Arthur Renskiöld, godseier, hennes far*
* Jenny Tschernichin-Larsson som *Hennes mor*
* William Larsson som *Green, fisker, Benjamins far*
* Stina Berg som *Benjamins mor*
* Erik A. Petschler som *Johnstone junior*
* Richard Lund som *Kaptein på Klarks lystyacht*
* Harry Bergvall som *Matros på lystychten*
* Nils Elffors som *Matros på lystychten* 
* Agda Helin som *Matros på lystyachten*

## Referanser


## Eksterne lenker
*
Eleonora av Preussen

**Eleonora (Heleonora)** (født 21. august 1583 i Königsberg, død 9. april 1607 i Cölln) var en prinsesse av hertugdømmet Preussen som gjennom ekteskap var kurfyrstinne av Brandenburg. 

Eleonora var den fjerde datteren til hertug Albrecht Friedrich av Preussen (1553–1618) og Marie Eleonore av Jülich-Kleve (1550–1608). Prinsessen vokste opp sammen med sine søstre i slottet i Königsberg. Den 2. november 1603 ble hun i Berlin viet til kurfyrste Joakim Frederik av Brandenburg som hans andre kone. Ekteskapet var politisk motivert. Etter i 1607 å ha født en datter, døde hun kort tid etter 23 år gammel. Hun ble begravet i Hohenzollernes gravkammer i Berliner Dom.

## Referanser
Sigmund Seland

**Sigmund Seland** (født 15. september 1940 i Bærum) er en norsk billedkunstner og tannlege. Han er utdannet tannlege, og drev egen tannlegepraksis i Oslo i 40 år. Han var instruktør ved Odontologisk institutt i seks år.

Seland kom tidlig med i Unge Kunstneres Samfund, der han debuterte som utstillende kunstner i 1981. Senere ble han medlem av NBK, Norske Billedkunstnere. Siden har han jevnlig hatt separatutstillinger, den siste i Dalype Galleri i Oslo.

Seland er en fargesterk billedkunstner. Han henter sine motiver fra naturen, eller han dyrker janusansiktet i utallige varianter. Han maler ofte nonfigurative bilder, ofte beveger han seg i grenselandet mellom det helt abstrakte og det figurative.

## Referanser
Blodets røst

***Blodets røst*** (svensk: **) er et svensk stumfilm fra 1913 i regi av Victor Sjöström. Manuskriptet ble skrevet av norske Peter Lykke-Seest og svenske Victor Sjöström.

Da filmen ble vist på kinoen Röda Kvarn i Stockholm ble den akkompagnert av musikk framført av Röda Kvarns orkester med Gustav Erbs som arrangør og orkesterleder.

Filmen er antatt tapt.

## Innspillingsfakta
Den ble spilt inn i Svenska Biografteaterns studio på Lidingö med utendørsscener fra Djurgården i Stockholm.

## Rolleliste (i utvalg)
* Victor Sjöström - Daniel Barkner, bankkasserer 
* Ragna Wettergreen - Louise, Daniels hustru 
* Greta Almroth - Ruth, Daniels og Louises datter 
* Richard Lund - Lander, advokat 
* John Ekman - Bankdirektør 
* Erland Colliander
* Erik A. Petschler
* Olof Sandborg

## Referanser


## Eksterne lenker
*
Fotball under Middelhavslekene 2001

**Fotball under Middelhavslekene 2001**. Fotball var en av flere sporter under de fjortende middelhavslekene som ble arrangert i Tunis i Tunisia i perioden 2. til 15. september 2001. Det var fjortende gangen som fotball var med på programmet under middelhavslekene Det var kun en fotballturnering for menn, ni lag deltok. Tunisia vant finalen med 1-0 over Italia og Frankrike vant bronsefinalen mot Tyrkia med 1-0.

## Medaljer

## Medaljevinnerne

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Neva masquerade

**Neva masquerade** er en masket sibirkatt som har blitt godkjent som egen rase av FIFe i 2009. I andre forbund som WCF er rasen registrert som sibirkatt med maske. Rasen er i utgangspunktet helt lik sibirkatten, men den har en annen fargevariant som kalles colorpoint.

## Beskrivelse
Neva masquerade er søsterrasen til sibirkatten, som igjen er genetisk forbundet til den norske skogkatten, og ganske lik av utseende. Neva masquerade og sibirkatten er nærmest identiske, men har ulik pelskvalitet og pelsfarge. Neva masquerades pels er såkalt «pointed», det vil si med lys bunnfarge, men med mørkere farge i ansiktet, på halen og på potene. Neva masquerades pels er også mykere, og ikke fullt så stri som sibirkatten.

Rasen er robust og sterk, og er kjent for å ha et nærmest kjærlig uttrykk i ansiktet. Den er også forsiktig og kjærlig, med tykk og luksuriøs pels. Katten sies å ha en hundeaktig oppførsel, da den er svært lojal og knytter seg sterkt til eieren sin.

Det kan ta inntil fem år før katten oppnår voksen størrelse. Katten har blå øyne og kan ha hvite poter eller hvitt andre steder i ansiktet i noen av fargevariantene.

## Allergivennlig katterase
Neva masquerade produserer mindre av enzymet  FEL-D1 som mange allergikere ikke tåler. Derfor kan rasen være allergivennlig for de som har katteallergi på grunn av dette enzymet. Det kan være lurt å besøke et testhjem for å finne ut om man er allergisk.

## Egen rasering - NevaRingen
Neva masquerade fikk egen rasering i 2016, Sibir-og NevaRingen. Raseringens mål er å bidra til mer kunnskap om rasen og formidle oppdrettere og testhjemordning for allergikere.

## Historie
Sibirkatten sies å ha eksistert i Russland i århundrer og fargevarianten som kalles Neva masquerade oppstod i St. Petersburg, som ligger ved elven Neva. Ordet masquerade viser til det maskelignende fargemønsteret. Russere er stolte av den flotte katterasen, og flere statsledere skal ha fått rasen i gave ved statsbesøk. I 2012 fikk for eksempel den tidligere finske presidenten Tarja Halonen en Neva masquerade-kattunge i gave av daværende statsminister Dmitri Medvedev.

## Atferd

Neva masquerade er en aktiv og energisk katt som ofte er veldig sosial mot mennesker den bor med, men reserverte mot fremmede. De trives godt med andre katter eller andre kjæledyr. Det er en intelligent katterase som trenger å få bruke hodet sitt for å trives.

Katten fungerer både som inne- og utekatt, og kan trives med begge deler. Den lange pelsen lar den klare seg fint ute selv på vinteren.

## Pelsstell
Den har semilang allværspels, tett underpels med rikelig stri dekkpels. Trenger lite pelsstell. Bør børste pelsen cirka en gang i uken. Pelsen er lang. Overpelsen er litt fet.

## Farger
Rasen er godkjent både som colourpoint og tabby i 22 fargevarianter.

## Sykdom
Rasen er kjent for å være allergivennlig, men allergikere må alltid ta slike opplysninger med en klype salt, da man reagerer individuelt. Rasen har ingen kjente genetiske defekter.

## Referanser
Hoppbakken i Mátraháza

**Hoppbakken i [[Mátraháza]]** med K-punkt 83 meter er den største hoppbakken i Ungarn. Bakken ble bygd på 1930-tallet og modernisert i 1969. Den ble mye brukt til nasjonale mesterskap, sist i 1989, hadde internasjonale renn på 1950- og 60-tallet, og europacuprenn i 1986, 1987 og 1989. Delvis på grunn av snømangel, som alltid var et problem for skihopperne i Mátraháza, døde hoppaktiviteten fra rundt 1990 i stor grad ut både der og i resten av Ungarn. Hoppbakken ble stående til forfalls, og tårnet er i dag (2015) en ubrukbar ruin.

Bakkerekorden er 86,5 meter, satt av László Gellér (Ungarn) i 1972.

## Kilder
*Skisprungschanzen-Archiv: Mátraháza (besøkt 8. november 2015)
*András Kovacsics: Síugrás (4. desember 2012, besøkt 8. november 2015)
*Szellemvárosok Magyarországon: Elfeledett síugrósánc a Mátrában (29. juni 2015, besøkt 8. november 2015, med bilder og video av det forfalne hopptårnet)
*Adam Kwieciński: Hoppresultater (besøkt 8. november 2015)
Friidrett under Middelhavslekene 2001

**Friidrett under Middelhavslekene 2001**. Friidrett var en av flere sporter under de fjortende middelhavslekene som ble arrangert i Tunis i Tunisia i perioden 2. til 15. september 2001. Det var 14. gangen friidrett var med på programmet for middelhavslekene Det var 46 øvelser, 23 for menn og 23 for kvinner, 427 utøvere fra 23 nasjoner deltok. Italia ble beste nasjon med ni gullmedaljer foran Frankrike som også vant ni gull.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Karate under Middelhavslekene 2001

**Karate under Middelhavslekene 2001**. Karate var en av flere sporter under de fjortende middelhavslekene som ble arrangert i Tunis i Tunisia i perioden 2. til 15. september 2001. Det var tredje gangen som karate var med på programmet under middelhavslekene. Det ble konkurrert i sju klasser for menn og seks for damer. Alle tapende semifinalister fikk bronsemedaljer. Frankrike ble beste nasjon med fem gullmedaljer foran Tunisia med tre.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Halvblod

***Halvblod*** er en svensk stumfilm fra 1914, i regi av Victor Sjöström. Manuskriptet ble skrevet av nordmannen Peter Lykke-Seest.

Innspillingen av filmen skjedde i Svenska Biografteaterns studio på Lidingö med noen scener fra ulike skogsområder på Lidingö. 

Filmen hadde premiere 5. november 1913 på *Verdensspeilet* i Kristiania. Da filmen ble vist på kinoen Röda Kvarn i Stockholm ble den akkompagnert av musikk framført av Röda Kvarns orkester med Gustav Erbs som arrangør og orkesterleder.

For Karin Molander og den norske skuespilleren Gunnar Tolnæs ble det angitt at denne filmen var deres debut som filmskuespillere.

Negativet ble ødelagt under kasemattbrannen i Vinterviken i 1941, hvor en stor del av Svenska Bios/Svensk Filmindustris filmer brant opp. Det er usikkert om det finnes noen kopier bevart.

## Handling
To menn konkurrerer om *Marianne*s gunst, men hun er bare interessert i den éne av dem, som blir utfordret til duell av den andre. Samtidig får han vite at han har blitt ruinert på grunn av en konkurs og blir tvunget til å forlate landet og forlate kvinnen som elsker ham. I det nye landet treffer han en kvinne som forelsker seg i ham. Han avviser henne først med tanke på *Marianne*, men til slutt besvarer han likevel hennes kjærlighet.

Samtidig har *Marianne* gitt etter for den andres oppvartning og lovet å gifte seg med ham. Når hun får et brev fra den hun egentlig elsker bryter hun det nye forholdet og reiser etter sin elskede. Når hun kommer fram innledes en tid med motstridende følelser og svartsyke.

## Rolleliste (i utvalg)
* Gunnar Tolnæs -  *Rittmester von Stahl* 
* Greta Pfeil -  *Soledad, halvblod* 
* Karin Molander -  *Marianne Rizetski* 
* John Ekman -  *Ribera* 
* William Larsson -  *Von Wüler, baron* 
* Georg Grönroos -  *Krovert* 
* Eric Lindholm -  *Tjener* 
* Alfred Andersson   
* Victor Arfvidson   
* Stina Berg   
* Erik A. Petschler   
* Alice Sandels   
* Hugo Tranberg

## Referanser


## Eksterne lenker
*
Sophie av Preussen

**Sophie** (født mars 1582, død november 1610 i Goldingen) var en tysk prinsesse av hertugdømmet Preussen.

Hun var datter av Albrecht Friedrich av Preussen (1553–1618) og Marie Eleonore av Jülich-Kleve (1550–1608). I 1609 giftet hun seg med Wilhelm Kettler (1574–1640), sønn av Gotthard Kettler av Kurland (1517–1587) og (1533–1602).  Hun døde i 1610, fire uker etter at hun hadde født sønnen Jacob (1610–1682). Siden 1643 har hennes sarkofag stått i fyrstegravkammeret i Mitau (Jelgava i Latvia).

## Referanser
Napoleon & Samantha på eventyr i villmarken

***Napoleon & Samantha på eventyr i villmarken*** (originaltittel ***Napoleon and Samantha***) er en amerikansk eventyrfilm og dramafilm fra 1972, regissert av Bernard McEveety. Manuset er skrevet av Stewart Raffill, og innspillingen foregikk i John Day, Oregon. Michael Douglas, Johnny Whitaker og Jodie Foster har hovedrollene. Filmen handler om jenta Samantha (Foster) som blir venn med den unge gutten Napoleon (Whitaker) og kjæleløven hans. *Napoleon & Samantha på eventyr i villmarken* markerte Fosters spillefilm-debut.

## Handlingsreferat
Elleve år gamle Napoleon bor sammen med bestefaren sin. Han og bestefaren adopterer en løve som heter Major når de tilfeldigvis møter en gammel klovn som ikke kan ta løven med seg til Europa. Den gamle løven har dårlige tenner og drikker bare melk. Når bestefaren til Napoleon dør av alderdom, ber Napoleon en ung student ved navn Danny om hjelp til å begrave bestefaren. Usikker på hans egen fremtid stikker Napoleon av med løven, en hane og hans aller beste venn Samantha i et forsøk på å finne Danny, som nå arbeider som geiter og er bosatt i fjellet, slik at Napoleon kan unngå å bli sendt til et barnehjem.

Underveis møter de to barna mange farer. Napoleon faller nesten ned fra en høy klippe, men Major klarer å trekke ham opp med et tau. De må krysse en elv som Major ikke liker, fordi de fleste katter er redde for vann. En puma forsøker å angripe Napoleons hane, men Major beseirer lett den mye mindre katten, og jager pumaen opp i et tre. Napoleon møter en sint svartbjørn som jager etter ham, men Major forsøker å beskytte barna.

Til slutt finner de hytta til Danny, og han tar dem inn med håp om å overbevise Napoleon om at barnehjem virkelig ikke er så ille. Danny etterlater barna hos en mann som heter Mark Pierson, og forsøker å finne familien til Samantha for å varsle dem om hvor Samantha er. Men der blir han arrestert, og anklaget for å ha kidnappet Danny og Samantha. Ved politi-stasjonen, ser Danny et fotografi av Mark, som tilfeldigvis var en farlig psykopat. Så Danny stikker av fra politiet, i ett forsøk på å redde Samantha og Danny.

## Medvirkende
* Michael Douglas som Danny
* Johnny Whitaker som Napoleon Wilson
* Jodie Foster som Samantha
* Will Geer som bestefar
* Major Leo McTavish som kjæleløven
* Arch Johnson som politimann
* Henry Jones som Mr. Gutteridge
* Vito Scotti som Clown Dimetri
* John Crawford som Desk Sergeant
* Mary Wickes som Clara
* Ellen Corby som Gertrude
* Rex Holman som Mark
* Claude Johnson som Gary
* John Lupton som Pete
* Jimmy MacDonald som bjørnen

## Eksterne lenker
* 
*
Australia i Junior Eurovision Song Contest

**[[Australia]]** debuterte i **[[Junior Eurovision Song Contest]]** i 2015 i Sofia i Bulgaria med sangen «My Girls», framført på engelsk av Bella Paige. Bidraget ble valgt internt av den australske kringkastingskanalen SBS.

I 2017, overtok kringkasteren ABC ansvaret for Australias deltagelse i Junior Eurovision Song Contest, etter at SBS, i 2015 og 2016, valgte ut de australske bidragene til Junior Eurovision Song Contest.

## Deltagere

## Stemmehistorikk

## Galleri

File:Bella Paige at stage of JESC 2015.jpg|Bella Paige i Sofia 2015
File:JESC 2016 Alexa Curtis (Australia) (2).jpg|Alexa Curtis i Valletta 2016

## Se også
* Australia i Eurovision Song Contest

## Referanser


## Eksterne lenker
* Offisiell nettside for Junior Eurovision Song Contest
* Australia i Junior Eurovision Song Contest
Vatvetelva

**Vatvetelva** renner fra Elnessjøen sør i Rakkestad i Østfold, nordover til Ertevannet. Elva renner gjennom marin leire, og er omgitt av jordbrukslandskap. Det er stedvis også lite kantvegetasjon, og elva er moderat forurenset.

## Se også
* Liste over elver i Østfold

## Referanser
Grænsefolket

***Grænsefolket*** (svensk: **) er en svensk stumfilm fra 1913 i regi av Mauritz Stiller. Manuset ble skrevet av nordmannen Peter Lykke-Seest. Det er basert på Émile Zolas roman *La débâcle*, som ble utgitt i 1892 som den nittende og nest siste delen i hans store romansuite *Les Rougon-Macquart*. Romanen kom i svensk oversettelse under tittelen *I grus och spillror* i 1899.

Da filmen ble vist på kinoen *Metropol* i Malmö ble den akkompagnert av musikk som var arrangert av Paul Krill. Da den ble vist på kinoen *Röda Kvarn* i Stockholm ble den akkompagnert av musikk framført av Röda Kvarns orkester med Hermann Gramms som arrangør og orkesterleder.   

Filmen var én av Svenska Bios største internasjonale suksesser i datiden og ble eksportert til Norge, Danmark, England, Irland, Finland, Belgia, Frankrike, Italia, Østerrike, Hellas, Albania, Montenegro, Tyrkia, Sør-Afrika, Australia, New Zealand, Japan, Canada og USA

I Finland forbød filmsensuren offentlige framvisninger av den 21. november 1914. 

## Innspillingsfakta
Filmen ble spilt inn i Svenska Biografteaterns studio og dets omgivelser på Lidingö samt i Visby med omgivelser.

## Rolleliste (utvalg)
* Egil Eide – Ivan 
* Richard Lund – Gregori, hans yngre bror
* John Ekman – Alexei Potowski, deres far
* Jenny Tschernichin-Larsson – Ivans, Gregoris og Alexeis mor
* Lilly Jacobsson – Ivans, Gregoris og Alexeis søster
* Carl Borin – bonden Sumi
* Stina Berg – Sumis hustru
* Edith Erastoff – Katjuscha, Sumis datter
* Nils Elffors – gårdsgutt hos Sumi
* Georg Grönroos – en ansatt hos Potowski
* Sven Quick – en underoffiser i begravelsen
* Anders Henrikson – en sanitetssoldat i begravelsen 
* Agda Helin   
* Olof Ås   
* Justus Hagman   
* Carl «Texas» Johannesson

## Filmen i ettertid
Filmen ble lenge ansett som tapt, men i 2009 ble en tintet nitratkopi av den gjenfunnet i en kirke i sydvestre Polen. Kopien hadde havnet der etter at en polsk prest, som samlet på filmer, hadde byttet den til seg av en tsjekkisk prest én eller annen gang på 1940-tallet.

## Referanser


## Eksterne lenker
*
Vråla

**Vråla**, eller *Frønessjøbekken*, renner fra Frønessjøen øst i Rakkestad i Østfold, sørover til Rakkestadelva øst for Skjølja. Øvre del av bekken renner gjennom utmark, mens den nedre del renner gjennom jordbrukslandskap på marin leire. Bekken er lite forurenset, og har bestand av ørret.

## Se også
* Liste over elver i Østfold

## Referanser